पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. हैप्पी फोरेक्स लिमिटेड के जरिये करोड़ों रुपए की विदेशी करंसी कैनेडा, यूके और ऑस्ट्रेलिया भेजी जा चुकी है। जीवन लाल हैप्पी के बड़े भाई सुभाष कुमार की कोठी से जब्त दस्तावेजों को खंगाल रही ईडी की टीम को शुरुआती जांच में यह बातें पता लगी हैं। सूत्र बताते हैं कि सभी दस्तावेजों में पैसे व भेजने वाले शख्स का नाम कोड में लिखा गया है।
एक अधिकारी ने बताया कि कोड खोलने का प्रयास किया जा रहा है। इसके बाद पता चलेगा कि ट्रांजैक्शन की रकम कितनी है। शक है कि यह करोड़ों में हो सकती है। इसके अलावा विभाग स्टडी वीजा से जुड़े दस्तावेज भी खंगाल रहा है। हैप्पी से जुड़े लोगों पर नजर रखी जा रही है। वहीं, ईडी के असिस्टेंट डायरेक्टर निरंजन सिंह ने जांच के बारे में कुछ भी कहने से यह कहते हुए इनकार कर दिया है, जल्द नतीजे सामने आ जाएंगे।
बता दें कि ईडी की टीम ने शुक्रवार को हैप्पी फॉरेक्स पर दोबारा छापा मारा था। यहां से कुछ नहीं मिला, लेकिन हैप्पी के बड़े भाई सुभाष की सेंट्रल टाउन स्थित कोठी से हवाला कारोबार से जुड़े दस्तावेज मिले थे। इससे पहले ईडी एक फरवरी को हैप्पी के हवाला कारोबार का पर्दाफाश कर १.13 करोड़ रुपए बरामद किए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn